O deputată din Australia a îmbrăcat un sac menajer pentru a denunţa remarci sexiste.
O deputată din Australia a îmbrăcat un sac menajer pentru a denunţa remarci sexiste. Deşi politica de sex feminin a fost acceptată, atitudinile misogine încă mai există. Democrata americană Alexandria Ocasio-Cortez s-a plâns de limbaj sexist la adresa ei.
Marea politică se poate face şi de pe tocuri. Au demonstrat-o Margaret Thatcher, Angela Merkel sau Hillary Clinton.Deşi politica de sex feminin a fost acceptată, atitudinile misogine încă mai există. De asta se vaită şi două doamne cu greutate în politică: o deputată din Australia şi cea mai tânără membră a Congresului american, Alexandria Ocasio-Cortez.Nicolle Flint, deputată din Australia: Am avut de îndurat multe ca femeie în politică. Ieri, editorul Sunday Mail şi jurnalistul radio de la ABC Peter Goers a criticat felul în care arăt. A criticat ceea ce port: tocurile stiletto, pantaloni strâmţi negri, care lasă să se vadă gleznele, cerceii perlaţi. A criticat şi zâmbetul meu. M-a criticat şi pentru că port sacouri colorate. Deci, domnule Goers, ce ar trebui să poarte o femeie politician? Ce ziceţi de un sac menajer, pentru a corespunde cu viziunea dumneavoastră de gunoi?Alexandria Ocasio-Cortez, membră democrată a Congresului: Reprezentantul Yoho mi-a pus degetul în faţă şi m-a numit "dezgustătoare". De faţă cu reporterii, în faţa Capitoliului, reprezentantul Yoho m-a numit "javră nenorocită".